**פריסה שנתית מומלצת לשנת הלימודים ה'תשפ"א לכתה ב'**

מסמך זה הוא הצעת פריסה כללית, שנועדה לשמש בידי המורה כבסיס לארגון תכנית העבודה השנתית במקצוע בהתאמה לאוכלוסיית הלומדים.  
ההצעה שלהלן מתבססת על [טקסטים ומקורות מתכנית הלימודים לכיתה ב' המרוכזים באתר](http://meyda.education.gov.il/files/Mazkirut_Pedagogit/Tarbutisraelmoreshet/Beit_MekorotText.docx) המקצוע.

בעמודת "מה בתוכנית" כללנו טקסטים מתוך תכנית הלימודים וקישורים ליחידות לימוד אינטראקטיביות באתר.

שיבוץ היחידות בשכבת לימוד זו ופריסתן לאורך חודשי השנה מאורגנים לפי השיקולים המרכזיים הללו:

1. התאמה וזיקה ללוח השנה (גם כאשר לא מדובר ביחידות לימוד שעוסקות במישרין במועדי השנה).
2. המבנה הפנימי של חיבור מרכזי מארון הספרים היהודי בשכבות אחדות (כגון פרקי אבות או סידור התפילה).
3. בחלק מהנושאים – גם סדר כרונולוגי של המקורות.
4. היגיון נושאי ופדגוגי: מנושאי רקע ומבוא לכניסה מדורגת לנושאים נקודתיים וספציפיים יותר, וכן: מן הכלל אל הפרט ומן הקל אל הכבד.
5. רציפות של עיסוק בצירי התוכן השונים של התכנית; מידת הרלבנטיות של נושאים שונים לחיי התלמידים והכיתה לאורך השנה.

**חדש**- בפריסה זו צורפו ליחידות לימוד שונות שיעורים מצולמים מתוך "מערכת השידורים הלאומית" כולל המצגות המלוות את השיעורים, לשימושכם בכיתה.

**שימו לב- יחידות** ההוראה המסומנות בכוכב כחול משותפות לתרבות יהודית-ישראלית ולחינוך הלשוני.

**חומרי למידה נוספים**

**שירה עברית בפתח יום הלימודים** – חומרי עזר ומערכים להוראת שירים ניתן למצוא במדריך למורה לתכנית "[שיר של יום](http://mag.calltext.co.il/magazine/47?article=3)".

**מסע אל ארון הספרים היהודי** – סדרת סרטונים בשיתוף של משרד החינוך עם קרן תל"י – [קישור לסרטונים ולרציונל](https://www.tarbuty.org.il/page/36752/0).

**לוח השנה העברי** – חומרים מומלצים נוספים לחגים ומועדים מתעדכנים בסמוך לחג באתר המקצוע.

הערכים המובילים לכיתה ב': ערך הלימוד, כיבוד הורים וערך המשפחה

**אודות תכני הלימוד בכתה ב'**

* **ארון הספרים היהודי**- "מתחילים ללמוד" – היכרות ראשונית עם עולם הלימוד היהודי, ערכו של הספר ואהבת הספר במסורת היהודית. כמו כן יודגש הלימוד בחברותא, סיפורים על דרכים שונות של תחילת הלמידה בקהילות ישראל השונות.
* **מעגלי חיים וחברה**: במוקד הלימוד שייכות למשפחה ולקהילה, ערכי המשפחה ומסורות מוסיקליות ומנהגים מן הבית שהם חלק בלתי נפרד מחוויות הלימוד הראשונות של הילד ובהקשר גם ללימודי התנ"ך על ספר בראשית – ספר משפחתי.
* **לוח השנה העברי** כעוגן מרכזי בזהות היהודית-ישראלית. התכנים נלמדים בזיקה ישירה לערכים המובילים ולשני מוקדי הלימוד: ארון הספרים היהודי ומעגל חיים וחברה. לימוד החג שמחת תורה וערכיו יילמד בבזיקה ישירה לנושא "מתחילים ללמוד", מנהגים ומורשת קהילות ובזיקה ללימודי התנ"ך. בכל שכבת לימוד יש להעמיק יותר רק בחלק מהמועדים (בהתאם לתכנית הלימודים), וכך להשלים את מחזור השנה באופן ספירלי פעמים אחדות לאורך שנות הלימוד.

| תקופה בשנה | נושאי הלימוד | מספר שיעורים | | מה בתכנית | ערכים, מושגים, הדגשים | שיעורים מצולמים בתוכנית השידורים הלאומיים |
| --- | --- | --- | --- | --- | --- | --- |
| **אלול**  ספטמבר- | ארון הספרים היהודי  "מתחילים ללמוד" מנהגים ומורשת קהילות | 4 | | **שיעור מבוא לערך הלימוד – איך אפשר להתחיל ללמוד בכל גיל?:**   * מה הייתה "[תחילתו של רבי עקיבא](https://www.tarbuty.org.il/unit/70)" – **יחידת הוראה באתר** | כוח הלימוד, שיתוף פעולה  קבלה ופתיחות לאחר- שונות  דמויות מופת, תלמוד תורה  חדר-כותאב , בית מדרש  מסורת.  שייכות, אהבת הלימוד, עם הספר, להתאים לשינויים |  |
| **-תשרי**  אוקטובר | לוח השנה היהודי- ישראלי  **שמחת תורה** | 4 | | **מקורו של החג ומקומו ביחס לסוכות**  מנהגי ההקפות, תחילת מחזור הקריאה בתורה , סיפור מתן תורה ואגדות סביבו   * "[שישו ושימחו](https://www.tarbuty.org.il/unit/11)" **– יחידת הוראה באתר** * "דרכים בהם נקנית התורה" - [פרק קנין התורה במסכת אבות](https://he.wikisource.org/wiki/משנה_אבות_ו) (לבחור משפטים ספורים)   פיוטי שמחת תורה בקהילות שונות   * "[מפי אל](http://old.piyut.org.il/textual/302.html)" * "[אשורר שירה"](http://old.piyut.org.il/textual/271.html) - **אפשר להיעזר ביחידת הוראה** באתר [לכיתה ו'](https://www.tarbuty.org.il/unit/76)   משמעות השמחה סביב התורה, אהבת הלימוד ואהבת הספר בעם היהודי | הקפות, קריאה לימוד, גמילות חסדים, מסורת, כיבוד הורים, הכנסת אורחים, ביקור חולים |  |
|  | מעגלי חיים וחברה  משפחה וקהילה | 4 | | * חברות והתפייסות בתוך המשפחה ובין חברים והורים. (ראו הצעות לשירים בנושא) מתאים לציון יום הזיכרון לרצח ראש הממשלה יצחק רבין ולציון יום הכיפורים**.** * "[מַעֲשֶׂה בִּשְׁנֵי חַמָּרִים](https://www.tarbuty.org.il/unit/214)" **- יחידת הוראה אינטראקטיבית באתר (חינוך לשוני).** | לימוד, מסורת, קהילתיות, התפתחות  אחריות, משפחה, חברות שלום "ואהבת לרעך כמוך", התפייסות, שלום, "טוֹבִים הַשְּׁנַיִם מִן-הָאֶחָד". |  |
| חשוון  **נובמבר** | ארון הספרים היהודי "מתחילים ללמוד" מנהגים ומורשת קהילות | 4 | | ["ותלמוד תורה כנגד כולם"](https://www.tarbuty.org.il/unit/65) – יחידת הוראה האתר **הכוללת גם שיעורי פתיחה לערך הלימוד**  **"**[**בן חמש למקרא**](https://www.tarbuty.org.il/unit/66)**" – יחידת הוראה באתר**  (אפשר לקשר גם לתחילת מחזור הקריאה בתורה אחרי שמחת תורה**)**  מקורות ספרותיים מן התקופה המודרנית על בית ספר וערך הלימוד | דבקות במטרה, אהבת הלימוד, בית מדרש, תקופת טבת, עם הספר, מסורת וחידוש, ילד טוב ירושלים  "ותלמוד תורה כנגד כולם" |  |
|  | זמן יהודי-ישראלי  **שלושה רגלים,**  **חגים חקלאיים בא"י** | 4 | | * [יֶרוּס הוֹלֶכֶת לִירוּסָלֵם](https://www.tarbuty.org.il/unit/192) - סִיפּוּר מַסָּע לְאֶרֵץ יִשְׂראֵל – לִכְבוֹד חָג הַסִּיגְד – **יחידת הוראה באתר** בשיתוף החינוך הלשוני (אפשר ללמדה לקראת חג הסיגד – כ"ט בחשוון, או בהקשר לירושלים לאורך השנה) * "יְרוּשָׁלַיִם הַבְּנוּיָה כְּעִיר שֶׁחֻבְּרָה לָּהּ יַחְדָּו – עיר שהיא עושה כל ישראל לחברים" * תפילת הגשם (שמיני עצרת וז' בחשוון), תפילת הטל (פסח) * תפילת הגשם – השיר "[ברכנו"](https://shironet.mako.co.il/artist?type=lyrics&lang=1&prfid=37&wrkid=5785) (לחן אביהו מדינה) * אגדות חז"ל בנושאי גשם וחקלאות, כגון: "חוני המעגל והורדת הגשם", "חוני ועץ החרוב" **)**[קישור לאגדות חוני המעגל](https://agadastories.org.il/term_tid/0/person/0/parasha/0/time_of_year/0/mikra_book/0/midrash_source/0/writer/0/kids_writer/0/kids/0/adults/0/freeText/%D7%97%D7%95%D7%A0%D7%99%20%D7%94%D7%9E%D7%A2%D7%92%D7%9C) בספר האגדה ברשת) * ראו יחידת הוראה לכיתה ד' בנושא ["גשם בעיתו"](https://www.tarbuty.org.il/unit/80) |  |  |
| כסלו  **דצמבר** | ארון הספרים היהודי "מתחילים ללמוד" מנהגים ומורשת קהילות | 8 | | **סיפורים על לימוד ולומדים כגון:**   * "[תחילתו של רבי אליעזר](https://www.tarbuty.org.il/unit/103)" -**יחידת הוראה באתר (ללמד בזיקה למעגלי חיים : משפחה)** * "תלמוד גדול שמביא לידי מעשה" * תרבות המחלוקת בבית המדרש ("אלו ואלו" ורעיון החברותא) * "[אגדת הלל הזקן](https://www.tarbuty.org.il/unit/68)" על גג בית המדרש -יחידת הוראה באתר (סיפור חורפי ...) * הרחבה: סיפורים על מסירות של אנשים ללימוד, למשל הסיפור על הרב עובדיה יוסף או סיפורים על לימוד עברית בסתר בברית המועצות לשעבר ועוד. | לימוד, לימוד תורה, אבנים שחקו מים, סקרנות, השראה, לימוד תורה, כוח רצון דבקות במטרה |  |
| טבת  **ינואר** | ארון הספרים היהודי "מתחילים ללמוד" מנהגים ומורשת קהילות  מעגלי חיים וחברה משפחה וקהילה | | 5 | **4-5 מקורות המתעדים או משקפים את מורשת קהילות ישראל, ממזרח ומערב על הכניסה ללימוד, ערך הלימוד ומסורת הלימוד**:   * "[אָלֶף-בֵּית" ("חֶדֶר קָטֹן")](https://www.tarbuty.org.il/unit/51) - **יחידת הוראה באתר** * "[אצלנו בכפר טודרא](https://www.tarbuty.org.il/unit/45)"/ מילים: יהושע סובול לחן: שלמה בר – **יחידת הוראה באתר** * [על שפת ים כנרת](https://www.tarbuty.org.il/unit/67) - האגדה על הילד הלומד מפי אליהו / יעקב פיכמן – **יחידת הוראה באתר** | אהבת הלימוד, כוח הלימוד, חדר, כותאב, תלמוד תורה, אלף-בית |  |
| מעגלי חיים וחברה  משפחה וקהילה | | 4 | **מהי משפחה?**   * **גרעין המשפחה: הוֹרוּת (הורה וילד, הורים וילדים) כתשתית לקיומן של משפחות שונות** * הדיבר "כַּבֵּד אֶת-אָבִיךָ, וְאֶת-אִמֶּךָ ..." (שמות כ' י"ב), ומצוות "אִישׁ אִמּוֹ וְאָבִיו תִּירָאוּ ..." (ויקרא י"ט ג') (ניתוח והשוואה) * "שנו רבותינו: איזהו מורא ואיזהו כבוד ..." * השוואה לימינו | כבד את אביך ואת אמך, דיאלוג, מסירה, משפחה, קהילה, אהבה, מסירות |  |
| שבט  **פברואר** | מעגלי חיים וחברה  משפחה וקהילה | | 6 | **אגדות חז"ל ומדרשים על כיבוד הורים ועל היחס הבין-דורי, כגון:**   * "[סיפור דמא בן נתינא](https://www.tarbuty.org.il/unit/195)" – **יחידת הוראה באתר בשילוב החינוך הלשוני** * [אמו של רבי טרפון](https://agadastories.org.il/kids/node/517)" * " [שׁוֹמְרִים עַל הָעוֹלָם](https://www.tarbuty.org.il/unit/198)" - אֲגָדַת אַדְרְיָנוֹס, הַזָקֵן וְעֵץ הַתְאֵנָה- דאגה לדורות הבאים (בשיתוף עם החינוך הלשוני) **יחידת הוראה באתר (**מתאים גם לט"ו בשבט) | אחריות, שונות,  משפחה, שרשרת הדורות, מסירה, קהילה  קבלת חוקים, כיבוד הורים שמירת הטבע, זיקה לארץ, קָיָימוּת. | [שומרים על העולם](file:///C:\Users\דפנה%20קרא\Desktop\דפנה%20חדש\דפנה%20חדש\הדרכה%20ארצית\קורונה%20צילומי%20שיעורים\כיתה%20ג\שומרים%20על%20העולם%20-%20ג%20-%20אתי%20לייבוביץ.ppt) |
|  | מעגלי חיים וחברה  משפחה וקהילה  **יום המשפחה - ל' בשבט** | | 3 | **שירה ישראלית**   * **"**[**פתחו את השער" /**](http://www.tarbuty.org.il/unit/96)קדיה מולודובסקיה, - **יחידת הוראה באתר.** * ["ילד של אבא](https://www.youtube.com/watch?v=QgsLpE4ULfA)"/ מוקי. * "[המשפחה שלי](https://www.youtube.com/watch?v=2_0EKcWOJ-0)/"יורם טהרלב * ועוד... |  |  |
| אדר  **מרץ** | לוח השנה היהודי- ישראלי  **פורים** | | 4 | **חג הפורים, מקורו, סמליו ומנהגיו**  "[משחק פורים](https://www.tarbuty.org.il/unit/118)" – **יחידת הוראה באתר**  עיבוד של סיפור מגילת אסתר, מנהג קריאת המגילה  הפיוט "שושנת יעקב"  שמחת החג וסממניה, משתה וחגיגה, מסכות ותחפושות (עדלאידע)  **שירים כגון:** "שיר המסכות"("זקן ארוך לי") / לוין קיפניס  "אני מלכת אסתר" /לוין קיפניס '  משלוח מנות ומתנות לאביונים – חשיבות ההדדיות והצדקה בזמן חגיגה, למשל בדברי רמב"ם, משנה תורה, [הלכות מגילה](http://kodesh.snunit.k12.il/i/3a02.htm)  מנהגי פורים בקהילות השונות | שמחה, נתינה, ונהפוך הוא  פור, פורים, "ליהודים הייתה אורה ושמחה וששון ויקר",  "משנכנס אדר מרבים בשמחה", משלוחי מנות  ערך הנתינה |  |
|  | ארון הספרים היהודי "מתחילים ללמוד" | | 4 | ["כל התורה על רגל אחת"](https://www.tarbuty.org.il/unit/142)  - **יחידת הוראה באתר** – מָה שֶׁשָּׂנוּא עָלֶיךָ לֹא תַּעֲשֶׂה לַחֲבֵרֶךָ | מחלוקת, ואהבת לרעך כמוך, "על רגל אחת" | [כל התורה על רגל אחת](https://www.youtube.com/watch?time_continue=1121&v=anvU4ceXMxo&feature=emb_logo) ואהבת לרעך כמוך |
| ניסן  **מרץ-אפריל** | ארון הספרים היהודי "מתחילים ללמוד" | | 4 | **סיפורי אחים בספר בראשית**, כגון יעקב ועשיו, יוסף ואחיו ויעקב ובניו (אהבה, קנאה וכו'), סיפור יוסף ואחיו במצרים כביטוי לקשר למשפחה (בראשית מב-מה)  **ממשפחה לעם**: סיפורם של בני ישראל כמשפחה מורחבת (בזיקה לפסח).  "והגדת לבנך "- קשר בין הילדים להורים כקשר של למידה והמשכיות, קשר למסורת וכו'.   * [**אֵיזֶהוּ חָכָם?-**](https://www.tarbuty.org.il/unit/191)מפתגמי חז"ל על תכונות האדם (בשיתוף עם החינוך הלשוני) גם בהקשר לארבעת הבנים בהגדה של פסח | ממשפחה לעם- קבוצה גדולה, קיבוץ גלויות, עליה, משפחה רב-דורית, שרשרת הדורות, מסירה דיאלוג |  |
| לוח השנה היהודי- ישראלי  **שלוש הרגלים כחגים חקלאיים**  **(ללמד בין פסח לשבועות)** | | 3 | **מחזור שלוש הרגלים בזיקה לעונות הטבע לארץ ישראל ולחגים חקלאיים**:   * שמות כ"ג: " שָׁלֹשׁ רְגָלִים תָּחֹג לִי בַּשָּׁנָה ..." (ניתן לקשר גם למועדים חקלאיים נוספים כגון ט"ו בשבט), * [שְׁלֹשֶׁת הָרְגָלִים וְעוֹנוֹת הַשָׁנָה](https://www.tarbuty.org.il/unit/229) על חַג הַמַּצּוֹת וְחַג הַשָּׁבֻעוֹת וְחַג הַסֻּכּוֹת -**יחידת הוראה באתר** * העלייה לרגל לירושלים, תיאורים מתקופת בית שני, חג הסיגד של ביתא-ישראל כדוגמא עכשווית של מורשת קהילות למנהג העלייה לרגל (יחידה על חג הסיגד הובאה בחודש חשוון) | שלוש הרגלים, עונות השנה, פעולות חקלאיות, שבעת המינים, מתנות עניים, עלייה לרגל, חג הסיגד, פסח, שבועות, סוכות, חג המצות, חג האביב, חג הקציר, חג האסיף, עונות השנה, חמישה חומשי תורה  ירושלים הבנויה כעיר שחוברה לה יחדיו, כל ישראל חברים |  |
| אייר  **אפריך-מאי** | לוח השנה היהודי- ישראלי  **ל"ג בעומר** | | 4 | **הרקע לל"ג בעומר.**   * על תלמידי ר' עקיבא "שלא נהגו כבוד זה בזה" [אתר ספר האגדה](https://agadastories.org.il/node/692) * "[סִיפּוּר רַבִּי שִׁמְעוֹן בֶּן יוֹחַאי וּבְנוֹ בַּמְעָרָה](https://www.tarbuty.org.il/unit/206)" - ואיך הוא קשור לל"ג בעומר? **יחידת הוראה בשיתוף החינוך הלשוני** (**ללמד בזיקה למעגלי חיים: משפחה וקהילה)** * דמותו של רשב"י, ההילולה, פיוטי רשב"י ומירון * סיפור בר כוכבא/בר כוזיבא, מנהג הדלקת המדורות (וגלגולו בציונות) | ספירת העומר, אהבת חינם, בר כוכבא, רשב"י , כבוד, אהבת חינם, גבורה |  |
|  | **מעגלי חיים וחברה: משפחה וקהילה** | | 3 | **בזיקה ליום העצמאות – הקשר לעם ולארץ:** [שִׁיר הַשַּׁיָּרָה -](https://www.tarbuty.org.il/unit/197) **יחידת הוראה אינטראקטיבית באתר (חינוך לשוני).**   * "אנו באנו ארצה", סיפור עליה של משפחה | עליה, מעפילים, העפלה, אהבת הארץ, עליה לארץ, אחדות, עבודה, שמחה, קיבוץ גָּלוּיוֹת, ציונות, ממשפחה לעם. |  |
| **סיוון**  מאי-יוני | מעגלי חיים וחברה  משפחה וקהילה | | 4 | בזיקה לשבועות-חג מתן תורה: עשרת הדברות – המקום של מצוות כיבוד הורים בין שני הטורים.   * ["מאב והאם- סיבת היותנו בעולם](https://www.tarbuty.org.il/unit/56)" – דיון בדיבר של כיבוד הורים -יחידת הוראה   באתר | עליה, מסורת חידוש, משה קיבל תורה מסיני, משפחה, שמות משפחה, כיבוד הורים, גמילות חסדים, שורשי המצוות |  |
|  | ארון הספרים היהודי-מתחילים ללמוד | |  | * [הורים ובני בנים" **-יחידת הוראה באתר**](https://www.tarbuty.org.il/unit/72) * "משה קיבל תורה ... והעמידו תלמידים הרבה..." (אבות א,א) |  |  |
| מעגלי חיים וחברה  משפחה וקהילה - מנהגים ומורשת קהילות | | 2 | * סיפורי שֵמות (שם משפחה ושם פרטי) כחלק מסיפור משפחתי, למשל במאגר בית התפוצות * "כל אחד והמשפחה שלו"/ יהודה אטלס * " משפחה וגידול ילדים ביהדות המזרח"/ א' שטאל (מהדיר) |  |  |
| לוח שנה יהודי- ישראלי  שלושת הרגלים כחגים חקלאיים | | 3 | **המשך מחודש ניסן, דגש על חג השבועות**   * ["חג החינוך](https://www.tarbuty.org.il/unit/189) "– על הורים וילדים, תפילה, תורה וחג השבועות | שייכות לארץ, עליה לרגל, עונות השנה, שלוש הרגלים |  |

מסע אל "ארון הספרים היהודי-ישראלי" - סדרת סרטונים בשיתוף של משרד החינוך עם קרן תל"י

בפתיחת שנת הלימודים אנו ממליצים למורים המלמדים את המקצוע לצפות **בכל** בסרטונים הקצרים הללו המשמשים כמבוא להיכרות עם ציר הזמן של היצירה היהודית לדורותיה.

[קישור](https://www.tarbuty.org.il/page/36752/0) לסרטונים כולל דברי מבוא ורציונל.